Eurecat-Centemmsa, centre tecnològic de serveis d'R+D amb una trajectòria de més de 19 anys en la recerca aplicada de materials i dispositius intel·ligents, ha estat nominat al Premi AAL 2015 pel projecte "ChefMyself", un sistema de cocció automàtica d'aliments enfocat a persones d'edat avançada que pretén fomentar els hàbits saludables en l'alimentació.
Aquest projecte és finançat pel Programa AAL – "Active and Assisted Living Programme" –, el qual es troba integrat dins el programa de finançament Horizon 2020.
Enguany tres projectes del CIDOB han aconseguit finançament del programa de recerca Horizon 2020.
El CIDOB lidera un consorci de 14 institucions per tal de dur a terme un projecte centrat en el nou ordre geopolític a Orient Mitjà (MENARA).
També participa com a soci en dos altres projectes d'iguals dimensions que tenen com a objectiu repensar les relacions euromediterrànies (Med-Reset) i el futur de les relacions entre Turquia i la Unió Europea (FEUTURE).
En l'àrea de migracions també participa d'un consorci que ha estat escollit per a dur a terme un projecte de sis anys sobre les polítiques d'integració de refugiats/des a escala europea (NIEM).
El projecte INTEGRA II, continuació del projecte INTEGRA 2012-14, està dirigit a l'acompanyament terapèutic, jurídic i social integral i especialitzat a persones afectades per tortura, trauma complex i risc d'exclusió social.
La recuperació psicosocial de persones afectades per un procés traumàtic no es pot treballar des d'una sola perspectiva, ja que els mateixos fets traumàtics i el recorregut d'exili solen complicar molt el procés d'acomodació al país d'arribada.
Per això, el projecte INTEGRA II proposa una intervenció multidisciplinària per tal d'oferir de manera coordinada totes les atencions que puguin menester.
El projecte INTEGRA II, finançat pel projecte pilot per a la rehabilitació de les víctimes de tortura, està liderat per l'associació EXIL i participa com a entitat sòcia la Comissió Catalana d'Ajuda al Refugiat (CCAR).
El Fons Social Europeu ha cofinançat el projecte Mapa d'actors de l'emprenedoria social a Catalunya.
Hi participen 92 agents públics, privats i mixtos que desenvolupen accions de suport als projectes d'emprenedoria social, en qualsevol de les seves fases (idea, creació o creixement) i en diferents àmbits territorials.
La Generalitat ha posat en marxa un servei de distribució d'aliments amb l'objectiu de millorar els serveis i circuits de distribució d'aliments entre la població que més ho necessita, i així adequar els circuits actuals al nou reglament europeu.
La creació d'aquesta prestació és "La substitució del Programa d'Aliments actual, que s'emmarca dins la Política Agrària Comuna, pel Fons d'Ajuda Europea per a les Persones més Desafavorides 2014-2020 (FEAD), que obliga a les administracions i a les entitats a replantejar les seves metodologies i circuits de treball.
El Departament de Territori i Sostenibilitat impulsarà una nova etapa del Comitè Català de Serveis Multimodals (CSM-CAT), nascut en el si del projecte europeu iFreightMED i que té com a objectiu principal potenciar el transport ferroviari de mercaderies amb Europa.
Així, aquest comitè tindrà continuïtat un cop finalitzi el projecte europeu, i es reforçarà amb la incorporació del Departament d'Empresa i Ocupació, clústers empresarials i altres actors rellevants del sector del transport i la logística.
El projecte MIPEX 2015, liderat per CIDOB i el Migration Policy Group (MPG), i, finançat pel fons d'Asil, migració i integració amb un pressupost de 638.000 euros, busca informar i comprometre els actors polítics clau sobre l'ús d'indicadors per millorar la governança i l'eficàcia de les polítiques d'integració del col·lectiu immigrant.
Intermón Oxfam, conjuntament amb la Comissió Europea través del programa de Protecció Civil i Ajuda Humanitària, han engegat una campanya per sensibilitzar a la ciutadania sobre l'actual crisi dels refugiats al món, en especial, els provinents de Síria, Sudan del Sud i la República Centreafricana.
Aquest projecte, que forma part del programa Europa amb els Ciutadans i que va començar l'any 2014, promou una reflexió i acció sobre el model d'Europa que volem, 2015-2016.
L'objectiu és analitzar, discutir i promoure nous models i accions per tal de portar el procés europeu a un nivell estratègic d'unitat més atent al valor de les diferències i l'autonomia, empoderament a les persones (especialment les noves generacions) a la solidaritat i la participació, fomentant la idea que "una altra Europa és possible".
Cuatrecasas Concalves Pereira SLP és soci del projecte "Business and Human Rights challenges for cross border litigation in the European Union", finançat pel programa de Justícia.
Durant dos anys, el consorci d'experts analitzarà com en el dret internacional es poden articular mecanismes per actuar davant la violació dels drets humans i abusos comesos per les empreses en països tercers.
Cervià de Ter es va agermanar amb la població italiana de Lama dei Peligni dincs el marc del programa "Town Twinning", Programa europeu destinat a l'agermanament de ciutats europees i els seus ciutadans.
La Universitat Autònoma de Barcelona (UAB) ha estat escollida per la CE com a soci preferent en el projecte EGERA (Effective Gender Equality in Research and Academia), que estudia la igualtat de gènere en la recerca i l'acadèmia per tal de promoure la igualtat de condicions al món acadèmic.
Durant els dies 18 i 20 de gener es durà a terme al Campus de Bellaterra una trobada amb les universitats dels vuit països participants (França, Espanya, Alemanya, Portugal, Bèlgica, Holanda, Txèquia i Turquia) per discutir la futura "Carta sobre biaixos de gènere en governança i avaluació".
EGERA està finançat pel 7è Programa Marc de Recerca Europeu i té previst finalitzar el 2017.
El Gabinet d'Estudis Socials (GES) esdevé soci d'un projecte europeu finançat pel programa Daphne sobre gestió de la diversitat cultural en petites i mitjanes empreses (EUDiM).
El seu objectiu general és cartografiar i avaluar la gestió de les pràctiques de diversitat que afecten els immigrants qualificats en aquest tipus d'empreses.